WICE รายได้บริการพุ่ง! หนุนกำไรไตรมาส 3 กระฉูดเท่าตัวแตะ 56 ลบ.
WICE รายได้บริการพุ่ง! หนุนกำไรไตรมาส 3 กระฉูดเท่าตัวแตะ 56 ลบ.
16 พ.ย. 2563

บริษัท ไวส์ โลจิสติกส์ จำกัด (มหาชน) หรือ WICE รายงานผลการดำเนินงานงวดไตรมาส 3 และงวด 9 เดือนแรกปี 2563 มีกำไรสุทธิ ดังนี้

ทั้งนี้กำไรสุทธิสำหรับไตรมาส 3/2563 เท่ากับ 56.16 ล้านบาท เมื่อเปรียบเทียบกับไตรมาส 3/2562 เพิ่มขึ้น 103.92% เกิดจากรายได้จากการให้บริการที่ เพิ่มขึ้นดังนี้
โดยรายได้จากการให้บริการไตรมาส 3/2563 เท่ากับ 905.64 ล้านบาท เมื่อเปรียบเทียบกับไตรมาส 3/2562 เพิ่มขึ้น 53.31% โดยรายได้ที่ เพิ่มขึ้นส่วนใหญ่เกิดจากรายได้จากบริษัทย่อยฯได้แก่ WICE Logistics (Singapore) Pte.Ltd. / WICE Logistics (Hong Kong) Limited และ Euroasia Total Logistics (Malaysia) ซึ่งรายได้เพิ่มขึ้นจากลูกค้าในกลุ่มอิเล็กทรอนิกส์และรายได้ยังเพิ่มขึ้นจากการปรับตัวของราคาค่าระวางที่เพิ่มขึ้นอย่างต่อเนื่องถึงแม้ว่าในช่วงไตรมาส 3 ค่าระวางจะเริ่มปรับตัวลดลง แต่ก็ยังไม่กลับสู่สภาพปกติ
ด้านกำไรขั้นต้นไตรมาส 3/2563 เท่ากับ 164.54 ล้านบาทเมื่อเปรียบเทียบกับไตรมาส 3/2562 เพิ่มขึ้น 66.71% ในไตรมาส 3 บริษัทได้มีการประมาณการหนี้สงสัยจะสูญ จำนวน 4 ล้านบาทโดยบันทึกเข้าไปในงบการเงินให้เป็นไปตามมาตรฐานการรายงานทางการเงิน ฉบับที่ 9 – เครื่องมือทาง การเงิน (TFRS9) จึงทำให้บริษัทมีกำไรสุทธิ คงเหลือ 56.16 ล้านบาท ซึ่งจำนวนลูกหนี้ที่ตั้งหนี้สงสัยจะสูญ ดังกล่าวทั้งหมดจะได้รับการชำหนี้ ทั้งหมดในภายในเดือน ธันวาคม ซึ่งในไตรมาส 4 บริษัทก็จะทำการกลับรายการหนี้สงสัยจะสูญเข้ามาในงบการเงิน